Илназ Гарипов, Айваз Садыровларны укыткан, министрлыкта эшләгән Динара Шәйдуллина эстрадага ничек килеп эләгүенең СЕРЕН АЧА

	Татарстанның күп кенә районнарында аны имтиханнардагы тикшеруче буларак таныйлар. Югары квалификацияле, күп стажлы педагог  итеп тә беләләр. Бик күп еллар буе мәгариф өлкәсендә кайнап, гомерен балалар укытуга багышлаган Динара Шәйдуллинаның тормышы көтмәгәндә-уйламаганда кискен борылыш ала: соңгы ике-өч елда ул төпле адымнар белән, сәнгатькә тартылып, сәхнәгә аяк баса. Язмышы ничек шулай кискен үзгәрүе хакында “Матбугат.ру” яшь җырчының үзеннән белеште.	 Динара мәгариф өлкәсендә беренче адымнарын Казанның  25нче санлы мәктәбендә инглиз теле укытучысы булып башлый. Укучылары төрле конкурс-бәйгеләрдә югары урыннар яулаган укытучыны күреп алалар һәм Арча педагогия көллиятенә студентлар белән эшләргә чакыралар. Үзе дә әле яшь кенә педагог Илназ Гарипов, Айваз Садыровлар кебек киләчәктә шоу-бизнес йолдызлары булып танылачак яшь студентларга белем бирә башлый. Шул ук чорда Динара төрле концертларда катнаша, баянчылар ансамблендә уйный, вокал белән шөгыльләнә, халыкара  конкурсларда җиңү яулый. Әмма укытучы кызның күңелен үзенә гел сихри Казан тарта...   
	---	
Матбугат.ру

	№ --- | 10.12.2018	


